ddrg/super_eurlex huggingface dataset:
Avainsanat

Tiivistelmä



Avainsanat

1 Kumoamiskanne - Kanne, joka kohdistuu sellaiseen päätökseen, jolla ainoastaan vahvistetaan aiemmin tehty päätös, josta ei ole nostettu ajoissa kannetta - Tutkimatta jättäminen - Aikaisemman päätöksen vahvistavan päätöksen käsite - Aikaisemman päätöksen kanssa samanlainen päätös, joka on tehty tilanteen uudelleen tutkimisen jälkeen, ei ole aikaisemman päätöksen vahvistava päätös (EY:n perustamissopimuksen 173 artikla) 2 Taloudellinen ja sosiaalinen yhteenkuuluvuus - Matkailu- ja ympäristöalan hankkeet - Yhteisön taloudellisen tuen myöntäminen - Myöntämisehtojen noudattamatta jättäminen - Taloudellisen tuen alentaminen - Suhteellisuus - Patere legem quam ipse fecisti -periaatetta ja luottamuksensuojan periaatetta ei ole loukattu 3 Toimielinten säädökset, päätökset ja muut toimet - Perusteluvelvollisuuden laajuus - Komission päätös alentaa yhteisön myöntämän taloudellisen tuen määrää (EY:n perustamissopimuksen 190 artikla)

Tiivistelmä

4 Kumoamiskanne, joka kohdistuu sellaiseen päätökseen, jolla ainoastaan vahvistetaan aiemmin tehty päätös, josta ei ole nostettu ajoissa kannetta, on jätettävä tutkimatta. Myöhemmällä päätöksellä ainoastaan vahvistetaan aiempi päätös, jos se ei sisällä aiempaan päätökseen verrattuna mitään uutta ja jos sen, jolle aiempi päätös on osoitettu, tilannetta ei ole tutkittu uudelleen ennen myöhemmän päätöksen tekemistä. Sitä, että komissio järjestää aikaisemman toimenpiteen kohteena olevan oikeussubjektin kanssa kokouksen, jossa keskustellaan tähän toimenpiteeseen liittyvistä kysymyksistä, on pidettävä tällaisena uudelleen tutkimisena, vaikka kokouksessa ei ole tullut ilmi mitään uutta seikkaa ja vaikka komissio ei ole muuttanut kokouksen perusteella kantaansa. 5 Kun kysymys on yhteisön taloudellisesta tuesta, joka on myönnetty matkailu- ja ympäristöalan hankkeiden tukemista koskevan ehdotuspyynnön perusteella innovatiivisten hankkeiden toteuttamiseen näillä aloilla, velvollisuus noudattaa myöntämispäätöksestä ilmeneviä rahoitusehtoja ja velvollisuus toteuttaa investointi käytännössä ovat tuensaajan keskeisiä sitoumuksia, joiden täyttäminen on edellytys yhteisön tuen maksamiselle. Jos ilmenee, että hankkeen toteuttamiselle asetetun määräajan päättyessä töiden tulokset vastaavat ainoastaan vähäiseltä osin tuensaajan ehdottamaa hanketta, johon yhteisön tuki on myönnetty, komission päätös kieltäytyä tuen loppuosan maksamisesta on oikeassa suhteessa siihen, että hanke on toteutettu puutteellisesti. Tällaisessa tilanteessa tuensaaja ei voi vedota patere legem quam ipse fecisti -periaatteeseen eikä luottamuksensuojan periaatteeseen. 6 Yhteisöjen rahoitustuen määrän alentamisesta tehdyssä päätöksessä on ilmaistava selvästi perustelut, jotka oikeuttavat tuen alentamisen alun perin myönnetystä määrästä, koska tästä päätöksestä aiheutuu tuensaajalle vakavia seurauksia. Tämän edellytyksen täyttää sellainen päätös, jossa viitataan asiakirjaan, joka on jo sen hallussa, jolle päätös on osoitettu, ja jossa mainitaan ne seikat, joihin toimielin on perustanut päätöksensä, eli tässä tapauksessa tuen ehdot ja hankkeen toteuttamisessa ilmenneet laiminlyönnit kohta kohdalta.
Avainsanat

Tiivistelmä



Avainsanat

Toimielinten säädökset ja muut asiakirjat - Perusteluvelvollisuus - Perusteluvelvollisuuden laajuus - Komission päätös, jolla jäsenvaltion ehdotuksesta pienennetään Euroopan sosiaalirahaston erästä ammattikoulutushanketta varten myöntämän tuen määrää

(ETY:n perustamissopimuksen 190 artikla; neuvoston asetuksen (ETY) 2950/83 6 artiklan 1 kohta)

Tiivistelmä

Vaikka Euroopan sosiaalirahaston hankkeiden rahoituksessa toimivaltaiset kansalliset viranomaiset voivat ehdottaa rahaston myöntämän tuen pienentämistä, avustuksen pienentämisestä päättää kuitenkin komissio asetuksen (ETY) N:o 2950/83 6 artiklan 1 kohdan mukaisesti. Komissiolla on pienentämispäätöksestä myös oikeudellinen vastuu tuen saajaan nähden riippumatta siitä, onko toimivaltainen kansallinen viranomainen ehdottanut tätä pienennystä.

Komission päätös on perusteltava perustamissopimuksen 190 artiklassa asetetun velvollisuuden mukaisesti, joten siinä on ilmaistava selvästi ne syyt, joiden perusteella tuen alkuperäistä määrää on pienennetty, tai siinä on ainakin viitattava riittävän selvästi siihen toimivaltaisten kansallisten viranomaisten asiakirjaan, jossa selkeästi osoitetaan pienentämisen syyt.
161

Ensimmäisen oikeusasteen tuomioistuin toteaa myös, että yhteisön oikeuden mukainen tukijärjestelmä perustuu erityisesti siihen, että tuensaaja noudattaa niitä velvollisuuksia, joiden noudattamiseen sen oikeus saada tukea perustuu. Jos tuensaaja ei täytä kaikkia näitä velvollisuuksia, asetuksen N:o 4028/86 44 artiklan 1 kohdassa annetaan komissiolle valtuus harkita uudestaan niiden velvollisuuksiensa laajuutta, jotka sille kuuluvat myöntämispäätöksen perusteella. Riitautetuissa päätöksissä komissio ilmoitti, että ”koska tuensaajan ilmoitukset ovat olennaisilta osiltaan tahallisesti petollisia ja koska yhteisön taloudellisen tuen myöntäminen ja maksatus perustui näihin ilmoituksiin, myöntämis- ja maksatus-päätökseltä häviää perusta; (edellä 77 kohdassa) kuvailluilla sääntöjenvastaisuuksilla totuudenvastaisten ilmoitusten tekemisessä ja kirjanpitoasiakirjojen esittämisessä rikotaan vakavalla tavalla myös niitä taloudellisen tuen myöntämistä ja maksun saamista koskevia edellytyksiä, joista säädetään yhteisön oikeudessa, erityisesti edellä mainitussa asetuksessa N:o 4028/86 sekä siirtymätoimenpiteistä ja neuvoston asetuksen N:o 4028/86 yksityiskohtaisista soveltamissäännöistä siltä osin kuin on kyse kalastuslaivaston rakenneuudistamiseen ja uudistamiseen sekä vesiviljely alan ja rannikkoseudun kehittämiseen liittyvistä toimista annetussa asetuksessa N:o 970/87 ja, erityisesti sen 1 artiklassa ja liitteissä, investointikustannusten osalta, sekä kalastussektorin ja vesiviljely alan rakenteiden parantamista ja mukauttamista sekä rannikkoseudun kehittämistä koskevien tukipäätösten yksityiskohtaisista täytäntöönpanosäännöistä annetussa asetuksessa N:o 1116/88 ja, erityisesti sen 3, 4 ja 5 artiklassa sekä liitteissä maksatushakemusten ja niiden perusteiden osalta sekä myöntämispäätöksessä”. Komissio katsoo siten, että ”näissä olosuhteissa yhteisön taloudellisen tuen täysimääräinen poistaminen on toimenpide, joka on oikeassa suhteessa rikkomisten vakavuuteen nähden”.
Avainsanat

Tiivistelmä



Avainsanat

Kumoamiskanne - Kannekelpoiset toimet - Toimet, joilla on sitovia oikeusvaikutuksia - Asetus, jossa säädetään sellaisille maidontuottajille tarjottavasta kiinteästä hyvityksestä, jotka ovat kärsineet vahinkoa siksi, ettei heille ollut myönnetty viitemäärää, ei ole tällainen toimi

(EY:n perustamissopimuksen 173 artikla; neuvoston asetus (ETY) N:o 2187/93)

Tiivistelmä

Perustamissopimuksen 173 artiklassa tarkoitettu kumoamiskanne voidaan nostaa ainoastaan toimista, joilla on sellaisia sitovia oikeusvaikutuksia, jotka voivat vaikuttaa kantajan etuihin muuttamalla tämän oikeusasemaa selvästi.

Asetus (ETY) N:o 2187/93 ei ole sellainen toimi, jonka sellaiset maidon tai maitotuotteiden tuottajat, jotka eivät ole tilapäisesti voineet harjoittaa toimintaansa sen jälkeen, kun heille ei ollut myönnetty viitemäärää, voisivat riitauttaa, koska siinä säädetään ainoastaan, että asianomaisille tuottajille on tehtävä kiinteä hyvitystarjous, jonka hyväksyminen jää heidän valintaansa, ja koska sellaisten tuottajien, jotka eivät hyväksy tarjousta, asema säilyy täsmälleen samana, kuin se olisi ollut ilman kyseisen asetuksen antamista, sillä he säilyttävät oikeutensa nostaa vahingonkorvauskanne perustamissopimuksen 178 ja 215 artiklan perusteella.
Avainsanat

Tiivistelmä



Avainsanat

Sopimussuhteen ulkopuolinen vastuu - Edellytykset - Toimielinten lainvastainen toiminta - Maidontuottajat, joilta on evätty viitemäärät lisämaksujärjestelmän soveltamisen yhteydessä sen jälkeen, kun tuottajat ovat keskeyttäneet toimituksensa tuotannon muuttamista koskevan palkkiojärjestelmän mukaisesti - Tuottaja, joka ei ole aloittanut maidontuotantoa uudelleen tuotannon muuttamisesta annetun sitoumuksen päätyttyä - Perusteltua luottamusta ei ole loukattu

(EY:n perustamissopimuksen 215 artiklan toinen kohta (josta on tullut EY 288 artiklan toinen kohta); neuvoston asetukset N:o 1078/77 ja N:o 857/84)

Tiivistelmä

$$Yhteisön vahingonkorvausvastuu ei voi syntyä asetuksen N:o 857/84, jossa kullekin tuottajalle vahvistettiin lisämaksujärjestelmän soveltamisen yhteydessä viitemäärä viitevuoden aikana toimitetun maidon perusteella, soveltamisen johdosta sellaista tuottajaa kohtaan, joka ei ollut asetuksen N:o 1078/77 mukaisesti antamansa sitoumuksen jälkeen, jossa hän oli sitoutunut muuttamaan karjansa tuotantosuunnan tietyksi ajaksi, aloittanut maidontuotantoa uudelleen maidontuotannon muuttamista koskevan ajanjakson päätyttyä, vaikka hän olisi voinut tehdä niin.

Vaikka on totta, että tuottaja on kuitenkin hakenut viitemäärän myöntämistä useita vuosia tämän ajanjakson jälkeen, hän ei voinut väittää perustellusti luottavansa siihen, että hän voi aloittaa maidontuotannon uudelleen milloin tahansa tulevaisuudessa. Talouden toimijat eivät nimittäin voi yhteisten markkinajärjestelyiden alalla, kun näiden järjestelyjen tavoitteena on jatkuva sopeutuminen muuttuviin taloudellisiin tilanteisiin, perustaa perusteltua luottamustaan siihen, etteivät markkinapolitiikan tai rakennepolitiikan alaan kuuluvista säännöistä mahdollisesti johtuvat rajoitukset koskisi niitä.

(ks. 37 ja 41-42 kohta)
Avainsanat

Tiivistelmä



Avainsanat

1 Kilpailu - Kuljetukset - Kilpailusäännöt - Rautatiekuljetus - Asetus N:o 1017/68 - Soveltamisala - Rautatieliikenteen harjoittajien yhdistyksen tekemä päätös kansainvälisiä junalippuja myyvien matkatoimistojen valtuutusehdoista ja lippujen myyntiehdoista - Soveltamisalaan kuuluminen

(Neuvoston asetuksen N:o 1017/68 1 ja 2 artikla)

2 Kumoamiskanne - Perusteet - Olennaisten muotomääräysten rikkominen - Oikeudellinen virhe, joka johtuu kilpailusääntöjen rikkomista koskevassa menettelyssä asetuksen N:o 17 soveltamisesta asetuksen N:o 1017/68 asemesta - Menettelyllisten oikeusturvakeinojen puutteellisuus

(ETY:n perustamissopimuksen 173 artikla; neuvoston asetukset N:o 17 ja N:o 1017/68)

Tiivistelmä

3 Kilpailusääntöjen soveltamisesta rautatie-, maantie- ja sisävesiliikenteesen annetun neuvoston asetuksen N:o 1017/68 soveltamisalaan kuuluu sellainen rautatieliikenteen harjoittajien yhdistyksen tekemä päätös, jossa määritellään kansainvälisiä junalippuja myyvien matkatoimistojen valtuutusehdot ja tällaisten valtuutettujen matkatoimistojen lipunmyynnin ehdot erityisesti siltä osin, kuin kysymyksessä ovat asiakkailta perittävät hinnat ja matkatoimistojen perimät palkkiot.

Itse asiassa matkatoimistojen toiminta, jota tällainen päätös koskee, eli kuljetussopimusten tekeminen sekä matkalippujen välittäminen valtuutettuna, on liitännäinen ja välttämätön rautatiekuljetuspalvelun suorittamiselle, ja tällaista toimintaa on pidettävä edellä mainitun asetuksen 1 artiklassa tarkoitettuna kuljetuksiin liittyvien palvelujen tarjoajien toimena.

4 Toisaalta perustamissopimuksen 85 ja 86 artiklan soveltamisesta annetun asetuksen N:o 17 ja toisaalta kilpailusääntöjen soveltamisesta rautatie-, maantie- ja sisävesiliikenteeseen annetun asetuksen N:o 1017/68 välillä on perustavanlaatuisia eroja yritysten välisten järjestelyjen ilmoittamisen, komission hallinnollisen menettelyn aikana kuulemien komiteoiden ja neuvoston hallinnolliseen menettelyyn osallistumisen suhteen.

Siten komissio on tehnyt oikeudellisen virheen ratkaisemalla yrityksien yhteenliittymää koskevan asian päätöksellä soveltaen ensimmäistä edellä mainituista asetuksista, kun jälkimmäistä asetusta olisi pitänyt soveltaa, ja tämä merkitsee olennaisten muotomääräysten rikkomista, minkä seurauksena asianomainen yhdistys ei ole voinut käyttää hyväkseen niitä menettelyllisiä oikeusturvakeinoja, joihin se olisi voinut turvautua sovellettaessa asetusta N:o 1017/68, ja siten päätös on kumottava.
Avainsanat

Tiivistelmä



Avainsanat

1 Kumoamiskanne - Määräaika - Alkamisajankohta - Tiedoksi annettu päätös, joka on perusteltu abstraktisti ja yleisesti - Tieto täsmällisistä perusteluista - Velvollisuus pyytää päätöksen perustelut kohtuullisessa ajassa sen tiedoksi saamisesta

(ETY:n perustamissopimuksen 173 artiklan kolmas kohta)

2 Kumoamiskanne - Yhteisöjen tuomioistuimien toimivalta - Vaatimukset sellaisen määräyksen saamiseksi, jolla velvoitetaan suorittamaan maksu - Tutkimatta jättäminen

(ETY:n perustamissopimuksen 173 artikla)

3 Sosiaalipolitiikka - Euroopan sosiaalirahasto - Tuki ammatillista koulusta koskevalle hankkeelle - Alun perin myönnetyn tuen pienentämistä koskeva päätös - Kyseiselle jäsenvaltiolle annettu mahdollisuus esittää huomautuksia ennen päätöksen tekemistä - Olennainen menettelymääräys - Rikkominen - Lainvastaisuus

(Neuvoston asetuksen N:o 2950/83 6 artiklan 1 kohta)

Tiivistelmä

4 Kun komissio on tehnyt kansallisille viranomaisille osoitetulla kirjeellä päätöksen, jossa yritykseltä evätään oikeus saada ammatillista koulutusta koskevalle hankkeelle myönnetyn Euroopan sosiaalirahaston tuen loppuosa ja se velvoitetaan palauttamaan tämän mukaisesti liikaa saatu määrä ja josta yritys on saanut tiedon kansallisten viranomaisten lähettämällä kirjeellä, alkaa määräaika, jonka kuluessa yrityksen on nostettava kanne tätä yhteisön päätöstä vastaan, jos päätös on perusteltu abstraktisti ja yleisesti, kulua vasta siitä kun yritys, joka on pyytänyt kohtuullisessa ajassa kanteen nostamiseksi tarvitsemiaan tarkempia perusteluja, on saanut tietoonsa tällaiset perustelut.

5 Kumoamiskanteen yhteydessä esitettyjä vaatimuksia toimielimen velvoittamiseksi maksamaan rahamäärä, jonka maksamisesta on laittomasti kieltäydytty kanteen kohteena olevassa päätöksessä, ei voida ottaa tutkittaviksi. Yhteisöjen tuomioistuinten tehtävänä ei nimittäin ole määräysten antaminen toimielimille tai asettuminen niiden sijaan laillisuusvalvontaa suorittaessaan, ja kyseisen hallintoelimen on toteutettava kumoamiskanteen johdosta annetun tuomion täytäntöönpanemiseksi tarvittavat toimenpiteet

6 Jäsenvaltiolle, jota asia koskee, varattava tilaisuus esittää huomautuksia - sekä tuen pienentämisestä että pienentämisen määrästä - ennen kuin komissio tekee lopullisen päätöksen ammatillista koulutusta koskevalle hankkeelle myönnetyn Euroopan sosiaalirahaston tuen pienentämisestä, on olennainen menettelymääräys. Sen noudattamatta jättäminen, johon yksityisillä on intressi vedota yhteisöjen tuomioistuimissa, aiheuttaa sen, että tämä päätös on pätemätön.

Koska kyseessä on olennainen menettelymääräys, jäsenvaltion on saatava esittää huomautuksensa ennen päätöksen tekemistä ja huomautusten esittäminen on voitava todeta luotettavasti ja riittävän selvästi, minkä vuoksi huomautusten esittämistä ei voida näyttää toteen olettaman avulla.
22

Pääasian kantajien mukaan tilannevertailua ei siten pidä suorittaa maahan tuotujen tuotteiden ja Espanjasta tulevien tuotteiden välillä yleensä, vaan maahan tuotujen ja katalonialaisten tuotteiden välillä. Koska suurin osa katalonialaisten alkoholijuomien tuotannosta on juomia, joiden alkoholipitoisuus on alle 23 prosenttia, pääasian kantajien mukaan olisi katsottava, että kyseinen toimenpide on luonteeltaan syrjivä ja suojeleva, koska sillä pyritään vähentämään sellaisten alkoholijuomien kulutusta, joiden alkoholipitoisuus on suuri, ja siten asetetaan epäedulliseen asemaan pääasiallisesti sellaiset juomat, jotka eivät ole peräisin Kataloniasta, ja koska se toisaalta ei rajoita mahdollisuuksia mainostaa sellaisia alkoholijuomia, joiden alkoholipitoisuus on pienempi, ja on siten paikallisia juomia suojeleva.
3)

Jotta matkustajarekisteritietojen siirtämistä ja käsittelyä koskeva Kanadan ja Euroopan unionin välinen sopimus sopisi yhteen perusoikeuskirjan 7 ja 8 artiklan sekä 52 artiklan 1 kohdan kanssa, siinä on a) määritettävä selvästi ja täsmällisesti Euroopan unionista Kanadaan siirrettävät matkustajarekisteritiedot b) määrättävä, että matkustajarekisteritietojen automaattisen käsittelyn yhteydessä käytettävät mallit ja kriteerit ovat erityisiä ja luotettavia sekä syrjimättömiä; määrättävä, että käytettävät tietokannat rajataan niihin, joita Kanada hyödyntää terrorismin ja vakavan kansainvälisen rikollisuuden torjunnassa c) määrättävä, että – lukuun ottamatta tarkastuksia, jotka koskevat ennalta vahvistettuja malleja ja kriteerejä, joihin matkustajarekisteritietojen automaattiset käsittelyt perustuvat – näiden tietojen käyttöön Kanadan toimivaltaisessa viranomaisessa lentomatkustajien oleskellessa Kanadassa ja heidän lähdettyään tästä maasta samoin kuin kaikkeen kyseisten tietojen luovuttamiseen muille viranomaisille sovelletaan objektiivisiin kriteereihin perustuvia aineellisia ja menettelyllisiä edellytyksiä; määrättävä, että tämä käyttö ja tämä luovuttaminen edellyttävät asianmukaisesti perusteltuja kiireellisiä tapauksia lukuun ottamatta joko sellaisen tuomioistuimen tai sellaisen riippumattoman hallintoelimen toteuttamaa etukäteisvalvontaa, jonka ratkaisu, jossa käyttö sallitaan, annetaan toimivaltaisten viranomaisten muun muassa rikoksen estämis-, selvittämis- tai syyteharkintamenettelyssä esittämästä perustellusta pyynnöstä d) rajattava matkustajarekisteritietojen säilyttäminen lentomatkustajien lähdettyä maasta koskemaan niiden matkustajien tietoja, joiden osalta on olemassa sellaisia objektiivisia seikkoja, joiden perusteella voidaan katsoa, että he voisivat merkitä riskiä terrorismin ja vakavan kansainvälisen rikollisuuden torjunnan kannalta e) määrättävä, että se, että Kanadan toimivaltainen viranomainen luovuttaa matkustajarekisteritietoja kolmannen maan viranomaisille, edellyttää joko matkustajarekisteritietojen siirtämistä ja käsittelyä koskevaa Kanadan ja Euroopan unionin välistä sopimusta vastaavaa sopimusta Euroopan unionin ja kyseisen kolmannen maan välillä tai yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annetun Euroopan parlamentin ja neuvoston direktiivin 95/46/EY 25 artiklan 6 kohtaan perustuvaa Euroopan komission päätöstä, joka kattaa viranomaiset, joille matkustajarekisteritietoja aiotaan luovuttaa f) määrättävä lentomatkustajien oikeudesta henkilökohtaiseen informaatioon, mikäli Kanadan toimivaltainen viranomainen käyttää heidän matkustajarekisteritietojaan heidän oleskellessaan Kanadassa ja heidän lähdettyään tästä maasta ja mikäli se luovuttaa näitä tietoja muille viranomaisille tai yksityishenkilöille, ja g) taattava, että matkustajarekisteritietojen siirtämistä ja käsittelyä koskevassa Kanadan ja Euroopan unionin välisessä sopimuksessa määrättyjä sääntöjä, jotka koskevat lentomatkustajien suojaa heidän matkustajarekisteritietojensa käsittelyssä, valvoo riippumaton valvontaviranomainen.
Unionin tuomioistuimen presidentin määräys 13.9.2022 (ennakkoratkaisupyyntö, jonka on esittänyt Consiglio di Stato – Italia) – Research Consorzio Stabile Scarl, omaan lukuunsa ja perustettavan yritysryhmän (Research-Cisa) toimeksiannon saajana, ja C.I.S.A. SpA, omaan lukuunsa ja saman yritysryhmän (Research-Cisa) toimeksiantajana; Debar Costruzioni SpA, omaan lukuunsa ja perustettavan yritysryhmän toimeksiannon saajana yhdessä Consorzio Stabile COM Scarl:n, C.N. Costruzioni Generali SpA:n ja Edil.Co. Srl:n kanssa; Invitalia – Agenzia Nazionale per l'Attrazione degli Investimenti e lo Sviluppo di Impresa vastaan Invitalia – Agenzia Nazionale per l'Attrazione degli Investimenti e lo Sviluppo di Impresa; Debar Costruzioni SpA, omaan lukuunsa ja perustettavan yritysryhmän toimeksiannon saajana yhdessä Consorzio Stabile COM Scarl:n, C.N. Costruzioni Generali SpA:n ja Edil.Co. Srl:n kanssa; Research Consorzio Stabile Scarl, omaan lukuunsa ja perustettavan yritysryhmän (Research-Cisa) toimeksiannon saajana, ja C.I.S.A. SpA, omaan lukuunsa ja saman yritysryhmän (Research-Cisa) toimeksiantajana, muu osapuoli: Invitalia – Agenzia Nazionale per l’Attrazione degli Investimenti e lo Sviluppo di Impresa

(Asia C-215/22) (1)

(2023/C 15/44)

Oikeudenkäyntikieli: italia

Unionin tuomioistuimen presidentin määräyksellä asia on poistettu tuomioistuimen rekisteristä.

(1) EUVL C 244, 27.6.2022.
Unionin tuomioistuimen määräys (seitsemäs jaosto) 2.5.2022 (ennakkoratkaisupyyntö, jonka on esittänyt Curtea de Apel Alba Iulia – Romania) – S.H. v. Administraţia Judeţeană a Finanţelor Publice Sibiu ja Direcţia Generală Regională a Finanţelor Publice Braşov

(Asia C-627/21) (1)

(Ennakkoratkaisupyyntö - Unionin tuomioistuimen työjärjestyksen 99 artikla - Verolainsäädännön yhdenmukaistaminen - Yhteinen arvonlisäverojärjestelmä - Direktiivi 2006/112/EY - Kiinteistöjen hankintaan, rakentamiseen ja muuttamiseen liittyvän veron vähennys - Verovelvollisen arvonlisäverovelvolliseksi rekisteröitymisen kumoaminen viran puolesta - Alun perin tehdyn vähennyksen oikaiseminen - Vastaus ennakkoratkaisukysymykseen on selvästi johdettavissa oikeuskäytännöstä)

(2022/C 368/14)

Oikeudenkäyntikieli: romania

Ennakkoratkaisua pyytänyt tuomioistuin

Curtea de Apel Alba Iulia

Asianosaiset

Kantaja: S.H.

Vastaajat: Administraţia Judeţeană a Finanţelor Publice Sibiu ja Direcţia Generală Regională a Finanţelor Publice Braşov

Määräysosa

Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 16, 184, 186, 187, 188 ja 192 artiklaa on tulkittava siten, että ne ovat esteenä kansalliselle säännöstölle ja käytännölle, joissa verovelvollinen, jonka rekisteröityminen arvonlisäverovelvollisten rekisteriin on kumottu tietyksi ajanjaksoksi sen vuoksi, ettei hänen kuudelta peräkkäiseltä kuukaudelta jättämissään arvonlisäveroilmoituksissa mainita verotettavia liiketoimia, velvoitetaan tekemään tuotantotavaroiden hankintaan liittyvän, aikaisemmassa vaihdannan vaiheessa vähennetyn arvonlisäveron oikaisu ilman että mainitulla verovelvollisella on oikeutta esittää näyttöä siitä, että aineelliset edellytykset vähennysoikeuden saamiseksi täyttyvät, sillä perusteella, että on olemassa kumoamaton olettama siitä, että verovelvollinen on käyttänyt näitä tavaroita muihin tarkoituksiin kuin taloudelliseen toimintaan.

(1) EUVL C 191, 10.5.2022.
C 257/14

Unionin tuomioistuimen määräys (kahdeksas jaosto) 17.5.2022 (ennakkoratkaisupyyntö, jonka on esittänyt Supremo Tribunal Administrativo – Portugali) – Estaleiros Navais de Peniche SA v. Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA

(Asia C-787/21) (1)

(Ennakkoratkaisupyyntö - Unionin tuomioistuimen työjärjestyksen 99 artikla - Julkisia tavaranhankintoja ja rakennusurakoita koskeviin sopimuksiin liittyvät muutoksenhakumenettelyt - Direktiivi 89/665/ETY - 1artiklan 3 kohta - Oikeussuojan tarve - Oikeus muutoksenhakumenettelyihin - Tarjoajan poissulkeminen hankintaviranomaisen lopulliseksi tulleella päätöksellä, koska hän ei ole riitauttanut tarjouksensa poissulkemisperusteita koko laajuudessaan - Oikeussuojan tarpeen puuttuminen)

(2022/C 257/19)

Oikeudenkäyntikieli: portugali

Ennakkoratkaisua pyytänyt tuomioistuin

Supremo Tribunal Administrativo

Asianosaiset

Valittaja: Estaleiros Navais de Peniche SA

Vastapuolet: Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA

Määräysosa

Julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annetun neuvoston direktiivin 89/665/ETY, sellaisena kuin se on muutettuna 11.12.2007 annetulla Euroopan parlamentin ja neuvoston direktiivillä 2007/66/EY, 1 artiklan 3 kohtaa on tulkittava siten, että se estää julkista hankintaa koskevan sopimuksen tekomenettelystä hankintaviranomaisen päätöksellä, josta on tullut lopullinen, poissuljettua tarjoajaa riitauttamasta sopimuspuolen valintaa koskevaa päätöstä. Tässä yhteydessä merkitystä ei ole sillä, että poissuljettu tarjoaja väittää, että se voitaisiin valita hankintasopimuksen sopimuspuoleksi, jos hankintaviranomainen päättäisi kyseisen päätöksen kumoamisen jälkeen järjestää uuden hankintamenettelyn.

(1) Jättämispäivä: 16.12.2021.